Tinget er i år lagt til Alta, og det foreslås gjenvalg av både visepresident Tore Hordnes fra Bjarg (Bergen) og 1. styremedlem Kalle Glomsaker fra Mandal & Halse. Valgkomiteen foreslår gjenvalg av styremedlemmene Helga Reigstad, Osterøy, Arne Hugo Hansen, Tromsdalen og Narve Heggheim, Sogn og Fjordane (ansattes representant). Nye styremedlemmer blir Christian Bue, Korlevoll-Odda (representant for FIFUK), Vibeke Jarness, Oslo Gang og Turmarsjklubb, Anne Brit Skjæveland Sandberg, Sandnes og Ingrid Ness Rolland, Tingvoll, dersom valgkomiteens forslag blir vedtatt. Kjetil Hildeskor, generalsekretæren i friidrettsforbundet, sier til NTB at det ikke er noen store og kontroversielle saker som skal opp til behandling på tinget. Et forslag tingrepresentantene må ta stilling er navneskifte for forbundet.